als_Latn dik_Latn sag_Latn
Ato mund të jenë produkt i diellit, nxehtësisë, fërkimi me një objekt, elektriciteti ose produktet kimike. Sipas karakteristikave të lëndimit varet dhe grada e djegies.
Tipet e djegies
a. Djegie e gradës së parë: janë ato të cilat prekin sipërfaqen e lëkurës. Djegia nga dielli ose nga likidet e nxehta bëjnë pjesë në këtë kategori. Manifestimet e kësaj djegie janë lëkurë e skuqur, dhimbje në zonën e djegur dhe ndjenja e ngushtimit të lëkurës. Kjo është djegia me e lehtë dhe shërimi i saj zgjat vetëm disa ditë pa iu referuar ndonjë trajtimi të veçantë. Djegie të tilla nuk lënë shenja në lëkurë.
b. Djegie e gradës së dytë: prek shtresën e mesme të lëkurës. Gjatë kësaj djegie shfaqen flluskat. Ne sipërfaqen e lëkurës mund të dalloni dhe luspa. Megjithatë kjo djegie mund të shërohet pa probleme dhe do disa ditë më shumë për rikuperimin e saj në krahasim me djegien ne gradën e dytë.
c. Djegie e gradës së trete: depërton në të gjitha shtresat e lëkurës. Është shumë e rëndë si djegie dhe prek madje dhe mbaresat nervore, vazat e gjakut dhe enët limfatike. Nëse djegia është shumë e madhe mund të rrezikojë dhe jetën e njeriut. Rikuperimi në këto raste është më i ngadaltë dhe mund të ngelen shenja ose pjesë të lëkurës të mos kenë më ndjeshmëri.
Trajtimi i shpejtë
Hapi i parë është aplikimi i të ftohtit (cope akulli ose ujë i ftohtë). Duke bërë këtë mund të lehtësoni dhimbjen dhe thellësinë djegies. Duhet lënë ujin të rrjedhë në një temperaturë 15°c në rreth 10 cm lëkurë. Bëni kujdes që të mos e drejtoni presionin e ujit mbi plagë. Ndërsa e bëni këtë realizoni lëvizje lëkundëse. Në rastet kur djegia është e gjerë përdorini ujë të ngrohtë rreth 25°c. Më pas thajeni lëkurën dhe lidheni me fashe të sterilizuar. Asnjëherë mos e fshini plagën. Lajini mirë duart dhe filloni të dezinfektoni plagën. Më pas aplikoni një xhel hidratues në një garzë dhe vendoseni mbi plagë. Është e rëndësishme që të pastroni dhe dezinfektoni plagën rregullisht. Bëjeni këtë sa herë që vendosni një garzë të re.
Metoda natyrale për djegiet
als_Latn oci_Latn als_Latn als_Latn als_Latn als_Latn als_Latn als_Latn